Tartu Koidu Keskus

Koosloomekolmapäev - filmiõhtu
2026-02-25 18:00 UTC | Koidu Keskus peamaja, Koidu 13, Tartu, Tartumaa, 50108, Estonia
25. veebruaril kell 18 toimub Koidu keskuses toidu- ning terviseteemaline filmiõhtu, millele järgneb aruteluring.

Dokumentaal “Forks over knives” näitab patsientide teekonda ja teadlaste avastusi, kuidas südamehaigust, diabeeti II ja mitmeid vähitüüpe saab pea alati ennetada tervisliku taimse toitumisega ja muidki degeneratiivsed haigusi isegi ümber pöörata – neist terveneda.
Film selgitab ka, kuidas (põhja-ameerikas) jõuti nii ebatervisliku töödeldud toitumiseni ja ühiskonnani, kus need haigused on nii levinud ja normaliseeritud. Ka Ariane Grande on soovitanud filmi: “See on üks kõige silmiavav, valgustav film, mis ma olen näinud.” Vaata filmi veebilehte, kus on mitmeid haigusi ja ennestusviise seletatud ja muud huvitavat: forksoverknives.com/the-film/
Film kestab ~poolteist tundi ja peale seda teeme jagamisringi.
“Join the conversationthat’s changing the way the world eats.”
Filmiõhtu on osa Peaasi.ee vaimse tervise vitamiinikuurist, milles ka Tartu Koidu Keskus partnerina osaleb ning millega tuletame ühiselt meelde vaimse tervise viit alustala: head suhted, uni ja puhkamine, liikumine, tasakaalustatud toitumine ja meeldivad emotsioonid. Lihtsalt, mõttega.

Sissepääsutasu on 5 eurot

Kogukonna muusikateraapia
2026-02-26 19:00 - 20:30 | Tartumaa
Koguneme kokku iga nädal neljapäeval kell 19 Koidu Keskuses muusikalise ja teraapilise fookusega ühisloome ruumis.
Ruum on avatud kõigile, kes soovivad osaleda.
Tegevused on juhendusega.
Enda osalusest palun anda eelnevalt teada teavituselt leitavate kontaktide kaudu.

Peast kehasse läbi hääle ja liikumise
2026-02-27 18:00 - 19:30 | Koidu Keskus peamaja, Koidu 13, Tartu, Tartumaa, 50108, Estonia
MIDA OODATA?
Peast kehasse on dünaamiline, lõdvestav ja teraapiline õhtu, kus praktiseeritavate hääle- ja liikumisharjutuste kaudu loome keha ning meele vahel tasakaalu ning kogeme rõõmu ja kergust.
Pooleteise tunni jooksul, mis sisaldab juhendatud liikumist, tantsu, hingamis- ning häälepraktikaid, loome kehasse mitte ainult mõnusa energiseeritud olemise, vaid ka püsivaid muutusi, mis parandavad meie elukvaliteeti.
Liikumine, hingamine, hääl ning laul on kombineeritult võimas tööriist enda julgemaks ning autentsemaks väljendamiseks. See praktika loob kehas järk-järgult püsivaid muutusi ning tasakaalustab kogu inimese olemust.

JUHENDAJAST
Õhtu juhendaja Ave Tuisk on õppinud 2013-2014 Shanti Limnelli juures life coachiks, läbinud Eugene Hedlundi juhendamisel 5- rütmi tantsu koolituse, ning juhendanud Mõisamaa koolituskeskuses aastatel 2015-2021 erinevaid keha- ning teadlikkuse praktikaid. 2023. a kuni tänaseni õpib Merle Reiteri juures häälepraktikaid.
Ave on ka kogukondlikkuse aktivist ning töötas 2015-2022 kogukonna sotsiaalsete suhete koolitajana Gaia akadeemias. Igapäevatööna tegutseb Ave õpetaja ja muusikuna ning Gaiave koolituste inimsuhete alase koolitajana.

PRAKTILINE
Oodatud on kõik, eelnev liikumis- ja häälepraktika kogemus ei ole vajalik.
Registreerumiseks täida palun vorm siin: https://forms.gle/2rQNrxNe5xNojazi7
Osaluspanuse 13 eur võib maksta kohapeal sularahas või kanda OÜ Gaiave arveldusarvele [REDACTED], selgituseks oma nimi.

Vabastavad Tantsud Liigestele
2026-02-28 10:00 - 12:00, 2026-03-07 10:00 - 12:00, 2026-03-14 10:00 - 16:00, 2026-03-28 10:00 - 12:00 | Koidu Keskus peamaja, Koidu 13, Tartu, Tartumaa, 50108, Estonia

Kehatajuring
2026-02-28 17:00 - 18:30 | Koidu Keskus peamaja, Koidu 13, Tartu, Tartumaa, 50108, Estonia
Kas sooviksid veeta oma lapsega rohkem aega koos – et mängida, nalja teha ja mürada, kuid tunned, et lihtsalt ei jaksa… ega oskagi enam? Kas tahaksid oma last paremini mõista, ent vahel ei saa iseendastki aru?

Kehatajuring on loodud eelkooliealistele lastele (u 4-7 a) ja nende vanematele, et tunda koos rõõmu liikumisest, tantsimisest, laulmisest ja ehedast kohalolust. See on iganädalane kohtumispaik, kus teeme lõbusaid liikumis-, heli-, hääle- ja hingamisharjutusi, mis toetavad närvisüsteemi regulatsiooni ning aitavad vabastada kehasse talletunud emotsioone, mis mõjutavad meie tervist, suhteid ja igapäevaelu.

See ei ole tantsu- ega lauluring, võistlus ega trenn. See on turvaline ja hinnangutevaba ruum, kus õpime kuulama oma keha, ära tundma emotsioone ning väljendama neid loomingulisel viisil. See on teadlik ja mänguline koosolemise aeg, kus võid lõõgastuda, unustada argimured ja avastada iseenda sisemist last. Hääl, helid ja liikumine on tööriistadeks, mille abil rahuneb meel, avaneb keha ja taastub sisemine tasakaal.

Kehatajuring toetab:
• autentset ja loovat eneseväljendust
• spontaansust, selgust ja kehatunnetust
• sisemistest piirangutest vabanemist
• turvatunde ja enesekindluse kasvu
• tasakaaluseisundi taastumist kehas ja meeles
• lapse ja vanema vahelist lähedust

Tule ja luba endal olla jälle muretu ja mänguline nagu laps – koos oma lapsega!

Ringi juhendab Anna Kuusemets.
Kellaaeg: kl 17-18.30
Osalustasu: 15 eurot (laps + vanem) sularahas kohapeal. Mitme lapse puhul lisandub 5 eurot lapse kohta.

Anna märku, kui oled tulemas:
anna.lauk@gmail.com, FB Messengeris või helista: 5628 9700.

Riietu mugavalt, et saaksid ennast vabalt liigutada.
Kohapeal on olemas padjad, matid, pleedid ja janu kustutamiseks vesi.

Juhendajast

Minu teekond keha-meele töö juurde sai alguse vajadusest leida lahendus mind aastakümneid vaevanud ärevushäirele, mis mõjutas oluliselt minu elukvaliteeti. Kuna kaasaegne lääne meditsiin lähenes probleemile vaid sümptomaatiliselt, ajendas see mind otsima alternatiivseid meetodeid, mis käsitlevad inimese tervist holistiliselt – keha, meel ja hing kui üks tervik.

Viimase kümne aasta jooksul olen tudeerinud ja praktiseerinud mitmeid keha-meele ja spirituaalseid praktikaid, sh tiibeti meditsiini, kundalini joogat, ajurveedat, EFT-d (Emotional Freedom Technique) ja Rännaku-meetodit. Olen läbinud Gordoni suhtlustreeningu ning süvenenud ravimtaimede ja eeterlike õlide teraapilisse maailma.

Viimastel aastatel on mu fookus liikunud üha enam somaatilise lähenemise ja heliteraapia suunas. Meie hääl on võimas kogu-keha-instrument, mille teraapilisi kasutegureid hakkab läänemaailm alles tasapisi avastama, samas kui põlisrahvaste seas on häält tervendamiseks ja loomiseks teadlikult kasutatud juba iidsetest aegadest saadik. Oma töös kasutan heli ja häält kui vibratsioonilisi tööriistu, mis aitavad kehateadvuse kaudu vabastada sinna talletunud emotsioone ja traumasid ning reguleerida närvisüsteemi.

Kehatajuring sai loodud samuti isiklikust vajadusest. Kuna Tartus puudus siiani selline ring eelkooliealistele lastele, mis ei keskendu sooritusele ja tulemustele, vaid toetab vaba eneseväljendust, autentsust ja sisemist tasakaalu, tekkiski mõte see ise luua – ja mitte ainult laste jaoks.

QiGong
2026-03-02 18:30 - 19:00, 2026-03-03 18:00 - 19:30, 2026-03-09 18:00 - 19:30, 2026-03-10 18:00 - 19:30, 2026-03-16 19:00 - 19:30, 2026-03-17 18:00 - 18:30, 2026-03-23 18:00 - 19:30, 2026-03-24 18:00 - 19:30 and 4 more dates | Koidu Keskus peamaja, Koidu 13, Tartu, Tartumaa, 50108, Estonia
Head qigongi ja tervisevõimlemise huvilised!
Olete oodatud kaasa harjutama Hiina traditsioonilise tervisevõimlemise tundides.
Qi gong (eestipäraselt tsi kun) on meele, hingamise ja keha reguleerimise oskus ning inimese bioaktiivsetes kanalites ja siseorganites liikuva energia arendamine ja suunamine. Aeglased ja sujuvad harjutused aitavad meelel rahuneda ja keskenduda, tasakaalustavad siseorganite tööd ja tugevdavad luid, liigeseid ja lihaseid. Qi gong sobib nii tervise säilitamiseks kui ka ravimiseks, füüsilise vormi parandamiseks, psüühilise ja emotsionaalse tasakaalu leidmiseks.
Harjutused on lihtsad ja sobivad algajatele. Füüsiline ettevalmistus ei ole vajalik.
Tunnis oleme paljajalu või sokkis, selga võib panna kerged avarad riided.
Esimest korda osalejatel palume registreeruda aadressil qigonglaager@gmail.com
Kuutasu 40 € või ühe korra tasu 15 €. Esimene proovitund tasuta.
Aeg: E ja T kl 18-19:30.
Koht: Koidu keskuse teise korruse saalis. Aadress: Koidu 13, Tartu.

Kogukonna muusikateraapia
2026-03-05 19:00 - 20:30, 2026-03-12 19:00 - 20:30, 2026-03-19 19:00 - 20:30, 2026-03-26 19:00 - 20:30 | Koidu Keskus peamaja, Koidu 13, Tartu, Tartumaa, 50108, Estonia

Viie meele õhtu
2026-03-06 18:00 - 20:30 | Koidu Keskus peamaja, Koidu 13, Tartu, Tartumaa, 50108, Estonia
Sellekordse Viie meele õhtu sisu tuleb õige pea!

HELIRÄNNAK: šaamanitrummide, helikausside, gongi ja hääle kõlas
2026-03-15 15:00 - 16:30 | Koidu Keskus peamaja, Koidu 13, Tartu, Tartumaa, 50108, Estonia
Trummitandemi Andres ja Mari kutsuvad taas endaga rännakule elusate helide maagilisse maailma, lõdvestusse ja avarusse enese sisekosmilistel radadel kolmel päikesele aina lähemal pühapäeval.

See on kvaliteetaeg endale, mil puhata kerkinud teemadest ja pingetest, see on kontsentreeritud ajaamps, et väestada mõnd oma palvet, soovi, taotlust.

Helirännakul astuvad üles:
Parmupill: Kutse kohalolu maagiasse, paigutumine iidsesse tarkusesse.
Šamaanitrummid: Ürgne ühendus Emakese Maa ja Isakese Taevaga, start muutunud teadvuse seisundisse, klobistame energiad kehas liikuma.
Helikausid: Harmoonia ja udupeened valguskoodid
Kõrgema-kristalsema kõlaga rütmipillid tegelevad inimese kehapuu ladvikuga, madalamakõlalised sakutavad kohalollu.
Kristallhelikauss: Klaaristab meelt.
Hääle kõla: Aktiveerib jumalikke tasandeid, inspireerib.
Gong: Loob pühalikkuse ja pühitsuse, ülendab.
Koshi kellade hell lummus jääb enamasti helirännakut lõpetama.

Andres Loog ja Mari Pihl on šamanistlikku vaadet harrastav helitandem, kus Andres oma tugeva soojendava meesenergiaga ja Mari õrnema õhulisema naisenergiaga moodustavad dünaamilise ja tervikliku helikoosluse.

“Maandumiseks” taimetee ja tervisik snäkk, mille juures jagame (soovi korral) taipamisi ja muljeid, võtame oraaklikaarte kinnituseks sisetundele mõne küsimuse osas.

Õdus helirännak leiab aset kolmel kevadisel pühapäeval:
15. märtsil, 12. aprillil ning 3. mail kell 15.00, kestes kokku u 1,5 h.
Asukoht: Tartu Koidu Kogukonnakeskus, Koidu tn 13.
Tänutäht: 20 €
Mõnusamaks äraolemiseks soovituslik kaasa võtta oma pleed ja villased sokid.
Et teaksime Sinuga arvestada, anna enda tulekust teada sms-ga: 564 787 65 või meilitsi: andres.loog@gmail.com.

Päästuõhtusöök - laetud ahjuvorm
2026-03-15 17:00 - 21:00 | Koidu Keskus peamaja, Koidu 13, Tartu, Tartumaa, 50108, Estonia
Jätkame koos MTÜ Toit ei ole prügi köögihaldjatega päästutoiduõhtutega Koidus!

Kord kuus kohtume, et ühiselt avastada päästetud toidu maailma ja selle võimalusi läbi erinevate maitseelamuste! See on hea võimalus tulla kokku ja mõnusa õhtusöögi kõrvale juttu vesta, kogemusi vahetada ja uusi sõpru leida
Meie kolmas kohtumine toimub juba 15.03 ja seekord pakume külluslikult laetud ahjuvormi kõikvõimalike lisanditega, sealhulgas TORT (serveerime selle siiski soovijatele magustoiduna :))

Et korraldajatel oleks võimalik toidukogustega arvestada ja osalejatel mugav ja mõnus nautida, palume, et annad oma osalusest teada märkides end sündmusel osalejaks
Kohtume kell 17:00 Koidu 13!kõhutäie hind on 10 eurot, võimalusel arveldame sularahas

Päästetud toit on söömiskõlbulik toit, mida poed ei ole suutnud õigeaegselt müüa ning mis kahjuks ikka veel ka prügikastidesse jõuab.
MTÜ-s Toit ei ole prügi tegeletakse erinevate algatuste kaudu teadlikkuse tõstmise ja muutuste esilekutsumisega ühiskonnas, täistaimsete toidulaudade pakkumisega ja toidu väärtustamisega. Rohkem infot liikumise kohta leiad Toit ei ole prügi sotsiaalmeediakanalitest

Seekordne õhtusöök on osa Peaasi.ee vaimse tervise vitamiinikuurist, milles ka Tartu Koidu Keskus partnerina osaleb ning millega tuletame ühiselt meelde vaimse tervise viit alustala: head suhted, uni ja puhkamine, liikumine, tasakaalustatud toitumine ja meeldivad emotsioonid. Lihtsalt, mõttega.

PopUp kohvik: Prügipuhvet 🌱
2026-03-20 18:00 - 19:00 | Koidu Keskus peamaja, Koidu 13, Tartu, Tartumaa, 50108, Estonia
Prügipuhvet annab toidule uue elu!

Prügipuhvet pakub päästutoorainest valmistatud toekaid eineid, olgu selleks burgerid, vrapid, riisiroad, supid või erinevad küpsetised. Kõik koostisained on päästetud, sügavkülmutatud samal kuupäeval või sama päeva tooraine, millest maitsvad road valmivad. Tule puhvetisse külla “prügi” sööma, ning lase meil oma maailmavaadet muuta, et saaksid hakata nn prügiks mõeldud toitu hindama ning kollase kleepsuga toitu ostma.

Koosloomekolmapäev - kollaaž!
2026-03-25 18:00 - 21:00 | Koidu Keskus peamaja, Koidu 13, Tartu, Tartumaa, 50108, Estonia
Oled oodatud veetma märtsikuu viimast kolmapäeva, luues koos hubases ja toetavas keskkonnas kollaaže. Eelnev kogemus või tehniline oskus ei ole vajalik, eesmärk on loovust toetav protsess.
Meie puhul on tegu samuti lihtsalt hobiga, mille abil ennast väljendada. Kollaaži luues kombineerime terviku ajakirjadest, kleepsudest, pakenditest ja kõigest, mis muidu läheks ära viskamiseks. Seega võib kaasa võtta ka enda “prügi”.

Alustame kell 18 ning lõpetame kella 21 paiku.
Pakume teed ja kergeid suupisteid, soovi korral võid kaasa võtta ka endale meeldivaid snäkke.

Võimaldame materjale ja lõuendit kollaaži loomiseks.Osalustasu 5€ saab tasuda kohapeal sularahas.

Registreeri üritusele lingil:https://docs.google.com/…/1FAIpQLScl56capZD…/viewform…

Registreerimine kuni 22.märtsini

KehaRõõm: Loovring Täiskasvanutele
2026-03-29 14:00 - 17:00 | Koidu Keskus peamaja, Koidu 13, Tartu, Tartumaa, 50108, Estonia
KehaRõõmu töötuba on eneseteadlikkuse, enesehoole ja kehatöö mängumaa. See on nagu täiskasvanute mänguring, kus kohtuvad erinevad loovliikumise harjutused kunstilise eneseväljendusega. Töötoa keskmeks on uudishimuga kehas toimuva avastamine ja erinevate kogemuste (ka lugude) tunnistamine.
Õpime oma kehas paremini navigeerima ja reguleerima (sest kõik on pidevas muutumises ja liikumises, nii sees kui väljas). Kui olukorrad ja inimesed triggerdavad, selle tulemusel oled “endast väljas”, siis sul võiks olla olemas tööriistad ehk oskused ennast tagasi keskmesse juhatada ja see “keskmesse naasemine” saab toimuda kehas näiteks mõnikord väga lihtsa hingamisharjutuse kaudu, teinekord hüppamise või raputamisega. KehaRõõmu töötoas saab taasavastada loomulikkust ning õppida ennast tundma lihtsate, loominguliste ja mänguliste tegevuste kaudu.
Kuidas erineb loovliikumine lihtsalt liikumisest?
Loovliikumine on selline, kus antakse mingi kvaliteet või sisend, et kuidas me liikuma hakkama ning iga liikuja kehastab seda sisendit omal looval viisil. Ehk siis õiget ja valet pole. Ilusat ja koledat pole. Hinnanguid pole.

Loovliikumises on olulised liikuja mõtted ja tunded. Tegevustes ei ole oluline tehniline sooritus, vaid siiras ja hetkeline eneseväljendus. Liikumise lisaks võtame hetki, et enda kogemust vaadelda, jagada ja mõtestada. Eelmainitud kirjeldus tegelikult toetab meeletult oskust *kuulata oma keha*. Ja vot see oma keha kuulamine on kohalolu vundament. Kui sa ei õpi oma keha kuulama, siis võib juhtuda, et ta lõpuks ei tahagi enam sinuga «rääkida»!

Oleme väga oodatud Koos Avastama ja Kasvama!
KehaRõõmuni!
Mari
